Mesto so ustanovili Rimljani leta 50 pr. n. št. pod imenom "Londinium" na severnem bregu Temze. Verjetno je v 2. stoletju n. št. postal prestolnica rimske province Britanije. Po padcu Rimskega cesarstva je mesto propadlo. V 7. stoletju so Anglosasi na tem področju ustanovili mesto "Lundenwic", ki je postalo njihovo središče. V 9. stoletju so ga zavzeli danski Vikingi, ki so ga po porazu prepustili Alfredu Velikem. V 10. stoletju so ga napadli Normani, proti katerim si je London zagotovil mir s pomočjo plačila. Postopoma se je začel razvijati v prvo mesto Anglije. Leta 1066 je po porazu Angležev prišel pod oblast Viljema Osvajalca, ki je v njem zgradil trdnjavo Tower. V mestu je leta 1666 divjal ogromen požar, ki je uničil večino mestnega središča. Ponovna izgradnja mesta je trajala okoli 10 let in na začetku 18. stoletja je bil London že največje mesto na svetu.